	Република Србија
Повереник за информације
од јавног значаја и заштиту
података о личности

	[image: ]
	Тел:  +381 (0) 11 3408 900
Факс:+381 (0) 11 3343 379
Булевар краља Александра 15
11000 Београд
office@poverenik.rs
www.poverenik.rs



	 


Број: 073-10-2483/2026-08						Датум: 31. 8. 2026. године 

П Р Е Г Л Е Д
активности Службе Повереника за информације од јавног значаја
и заштиту података о личности у августу 2026. године 

I.  Статистика предмета   

У августу 2026. године, Служба Повереника је примила укупно 1.349 предметa и то:    
1. 987 предмета у вези са приступом информацијама,
1. 222 предмета у вези са заштитом података о личности, 
1. 11 предмета који се односе на процесуирање прекршаја у обе области деловања Повереника,
1. 129 предмета који су се односили на обe области деловања и рад Службе Повереника.

Број решених предмета током овог месеца је укупно 1.318 (931 - приступ информацијама,  276 - заштита података, 19 - процесуирање прекршаја, 92 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остварено је 1.461 контакт ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја
· Решенa је 445 жалби, од чега је 88 жалби изјављенo на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 15 мишљења о примени Закона о слободном приступу информацијама од јавног значаја,
· 371 захтев за информацијама је преусмерен другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Обрађено је 17 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада, 
· 71 одговор Управном суду поводом управног спора,
· Одговорено је на 12 представки.

Од укупно решених 445 жалби, 344 жалбе су биле неосноване или са формалним недостацима, па су по њима донете следеће одлуке:
· 10 решења о одбијању жалби као неоснованих,
· 304 жалби је одбијено ради заштите јавног интереса и заштите права других
· 30 жалби је одбачено из формалних разлога.

Преосталу 101 жалбу која је била основана, Повереник је решио на следећи начин:
· у 5 предмета наложено је органу власти да омогући приступ траженој информацији, 
· у 27 предмета поништено је решење органа власти и наложено органу власти да омогући приступ траженој информацији, 
· у 22 предмета наложено је поступање по захтеву, 
· у 7 предмета је поништена одлука органа власти и предмет враћен на поновни поступак, 
· у 28 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, 
· у 12 предмета обустављено је даље вођење поступка, јер су жалиоци одустали од жалби.

Б. Област заштите података о личности
1. Дато je 23 мишљења у вези са заштитом података о личности,
1. Решено је 29 притужби због повреде права, на следећи начин: 10 решења којима се налаже руковаоцима да поступе по захтеву, 8 решења којим се притужба одбија као неоснована, 3 решења о обустави поступка због накнадног поступања руковаоца, 1 решење о обустави поступка због одустанка подносиоца притужбе и 7 решења о одбачају притужбе,
1. Окончана су 83 инспекцијска надзора над спровођењем и извршавањем Закона о заштити података о личности. У оквиру инспекцијског надзора Повереник је донео 11 корективих мера којима је изрекао 11 мера опомене, 61 обавештење о предстојећем инспекцијском надзору и 18 одговора подносиоцима представки поводом којих је покренут инспекцијски надзор,
1. Одговорено је на 97 представки у вези са заштитом података о личности,
1. Дато је 3 одговора на тужбе поднете Управном суду,
1. Обрађено је 27 евиденција о лицима за заштиту података о личности,
1. 3 страна привредна друштва обавестила су Повереника о именовању представника у складу са ЗЗПЛ, 
1. Обрађена је 1 контролна листа,
1. 5 датих сагласности Комисији за нестале бебе,
1. 5 обавештења Поверенику о повреди података о личности,

В. Предмети који се односе на процесуирање прекршаја 
· поднето је 3 захтева за покретање прекршајног поступка због кршења одредби ЗСПИЈЗ, 
· издато је 7 прекршајних налога због кршења одредби ЗСПИЈЗ, док је у 6 предмета је наступила застара, 
· дата су 3 обавештења. 

Г. Предмети који се односе на обе области деловања и рад Службе Повереника
· 20 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступано је по 10 захтева за информацијама од Повереника, 
· поступано је по 28 захтева у вези са информацијама о предмету,
· 5 предмета из области домаће и међународне сарадње, 
· Дато је 1 саопштење за јавност,
· 9 извештаја,
· 1 захтев за накнаду трошкова поступка је одбијен,
· 12 остало,
· 3 предмета који се односе на обуке,
· Дата су 3 мишљења на нацрте закона.
[bookmark: _Hlk176770512]
II. Друге активности и догађаји 

Међународна сарадња
· Повереник је  учествовао у UNESCO истраживању о приступу јавности информацијама да зна (индикатор 16.10.2. циљева одрживог развоја) и 14.8.2026. године доставио UNESCO комплетиран упитник. 

Европске интеграције
· Дана 5.8.2026. године Министарству правде је достављен прилог Повереника за Годишњи извештај Европске комисије за 2026. годину.
· Дана 26.8.2026. године Министарству државне управе и локалне самоуправе достављен је прилог Повереника за годишњи извештај Европске комисије за 2026. годину 

[bookmark: _Hlk173402155]Законодавне активности
· [bookmark: _Hlk202271302]Министарству за људска и мањинска права и друштвени дијалог  дато је мишљење на Нацрт закона о изменама и допунама Закона о забрани дискриминације 
· Министарству пољопривреде, шумарства и водопривреде дато је мишљење на Нацрт закона о вину и другим производима од грожђа и вина
· Министарству финансија дато је мишљење на Нацрт закона о изменама и допунама Закона о буџету Републике Србије за 2026. годину.

Обуке
· 20.8.2026. Обука/wебинар о слободном приступу информацијама од јавног значаја за Агенцију за лекове и медицинска средства и друге државне органе (25 лица)
· 25.8.2026. вебинар о заштити података о личности за подружнице фирме PWW (20 лица).

